Lav et referat af nedenstående tekst:

Tekst:
Søren Toft Mølgaard drejer låsen på døren i enden af Natur og Teknik-lokalet, og tager i håndtaget. På mange måder åbner han en dør til fortiden. - Det er så den gamle rygergård, hvor personalet i gamle dage stod og pulsede, siger han. Søren Toft Mølgaard er skoleleder på Aars Skole, hvor røg en gang var en naturlig del af hverdagen. - I gamle dage var det det meste af lærerstaben, der røg, siger skolelederen. Men sådan er det ikke længere, for i 2018 blev Vesthimmerlands Kommune røgfri, og det har endnu ikke ført til de store udfordringer på Aars Skole. - Det er egentlig gået mere smertefrit, end vi havde frygtet, det ville. Kuturændring henover årene Den dag i dag er det en selvfølgelighed, at skolen er røgfri - også for personalet. Her synes personalet også, at det er helt okay, at arbejdsgiveren bestemmer, hvad de ansatte ikke må i deres pauser. - Ja, det synes jeg er helt okay, for det er til gene for rigtig mange andre, siger Mie Holtegaard. Hun har været lærer på Aars Skole i 32 år, og kan godt huske dengang man måtte ryge indenfor på skolen. - Dengang røg rigtig mange, og ens tøj lugtede jo altid forfærdeligt, når man kom hjem, siger hun. Politisk beslutning Det er altså alle kommunens ansatte, der ikke må ryge i Vesterhimmerlands Kommune. Og det er i sidste ende en politisk beslutning. I dag er Liselotte Lynge næstformand for sundhedsudvalget. En post hun overtog efter seneste kommunalvalg. - Jeg synes faktisk, det er i orden, at arbejdsgiveren puffer til medarbejderen og siger, at nu må man ikke ryge i arbejdstiden. På den måde bliver det måske også nemmere for  medarbejderne at gennemføre et rygestop, hvis det er det, de har lyst til, siger hun. Anderledes ser det ud i Brønderslev Kommune. Her valgte byrådet at nedstemme et forslag om at gøre kommunen røgfri. - Der var jo stor debat i byrådssalen om det her emne, og der var delte meninger om det. Men vi besluttede at give vores medarbejdere frihed under ansvar, siger borgmester i Brønderslev Kommune, Mikael Klitgaard. Han vil altså lade kommunens ansatte vælge selv. - Jeg synes generelt, vi har lavet et land, hvor rigtig mange vil bestemme rigtig mange ting, og hvor bureaukratiet breder sig, siger han og fortsætter: - Husk nu! Det er kun i pausen, man må ryge. Og det er faktisk folks fritid, efter min mening. I vesthimmerland er der dog ingen tvivl om at det var en god idé at forbyde røgen. - Man skal også tænke på, at kommunens medarbejdere ofte er rollemodeller, og de kommer ud mange steder i kommunen. Så jeg synes, det er vejen frem. Også på Aars Skole vil man anbefale en røgfri arbejdsdag. - Jeg kan ikke se nogle gode argumenter for, at skulle fortsætte med at gøre noget, der er så usundt som at ryge, siger Søren Toft Mølgaard.

Referat:
I morgen bliver Aalborg Kommune den femte nordjyske kommune, der indfører forbud mod rygning i arbejdstiden. Erfaringerne fra Vesthimmerland er gode.